Diari Oficial de la Generalitat Valenciana


Sumari del DOGV 3212, del 27-03-1998 (1998/900516)

ACORD de 29 de gener de 1998, de la Comissió Territorial d'Urbanisme de València, que fa referència a la modificació de les Normes Subsidiàries de Bocairent, relativa a una correcció d'errors.
------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/1998/01/29/(3)/dof/vci/html**

### Dades del document

Número de DOGV
:   3212

Data del DOGV
:   27-03-1998

Secció del DOGV
:   I. DISPOSICIONS GENERALS

Número del document
:   1998/900516


Data del document
:   29-01-1998

Organisme emissor


Tipus de document
:   Acord

Descriptors 

:   * Bocairent
    * pla d'urbanisme

ACORD de 29 de gener de 1998, de la Comissió Territorial d'Urbanisme de València, que fa referència a la modificació de les Normes Subsidiàries de Bocairent, relativa a una correcció d'errors. [1998/X1866]  
Vist l'expedient tramés per l'Ajuntament de Bocairent que fa referència a la modificació de les Normes Subsidiàries, relativa a una correcció d'errors, i de conformitat amb els següents,  
Antecedents de fet  
Primer  
El projecte ha sigut aprovat pel ple de l'Ajuntament de Bocairent, en la sessió del dia 26 de setembre de 1997.  
Segon  
El projecte consta de memòria, plànols d'informació i plànols d'ordenació.  
Tercer  
L'objecte de l'expedient és la correcció d'errors de les Normes Subsidiàries vigents, aprovades l'any 1994. Es justifica que, en els 3 anys de vigència de les Normes, s'han descobert errors gràfics i omissions de la informació d'alguns edificis públics.  
En el plànol 1A s'indiquen les denominacions d'edificis públics i una petita correcció en la delimitació de sòl urbà en la part posterior al carrer de Sant Agustí, ja que la delimitació anterior deixava fora del sòl urbà el Masset dels Marinos.  
En el plànol 1B es diferencia la cooperativa agrícola de la zona esportiva privada (club de tennis); s'identifiquen edificis públics que s'havien omès anteriorment (centre de la joventut, sala d'usos múltiples, edifici cultural i caserna de la Guàrdia Civil); es corregeix la delimitació del dipòsit d'aigua potable; es corregeix el nombre de plantes de l'illa compresa entre els carrers Batalla de Llepant i Cervantes, i s'iguala amb l'alçada de les illes veïnes; es corregeix la delimitació exacta de la gasolinera situada en l' avinguda de Sant Blai, i, finalment, es diferencia el centre de salut de les escoles velles i la plaça de bous..  
En el plànol 1C es reflecteix una zona verda, amb una part privada i una altra de pública, als terrenys que limiten amb el camí de la Canaleta.  
Quart  
Bocairent té Normes Subsidiàries aprovades definitivament per la Comissió Territorial d'Urbanisme el 25 de juliol de 1994.  
Cinquè  
La Comissió Informativa de la Comissió Territorial d'Urbanisme de València, en la sessió de 26 de gener de 1998, va emetre un informe sobre el projecte de què tractem, i compleix així el que estableix l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
Fonaments de dret  
Primer  
La tramitació ha sigut correcta, d'acord amb el que estableix l'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons el qual les administracions públiques poden rectificar en qualsevol moment, d'ofici o a sol·licitud dels interessats, els errors materials, de fet o aritmètics que hi haja en els seus actes.  
Segon  
La documentació està completa, a l'efecte del compliment del que estableix l'article 27 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant, LRAU). Es presenten els plànols modificats per a substituir els corresponents del pla vigent, per la qual cosa es compleix l'article 28.2 in fine de la LRAU.  
Tercer  
Les determinacions que conté la modificació es consideren correctes des del punt de vista de les exigències de la política urbanística i territorial de la Generalitat, tal com recull l'article 40 de la LRAU.  
Quart  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions puntuals de les Normes Subsidiàries de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
A la vista de tot el que s'ha exposat anteriorment, acorda aprovar definitivament la modificació de les Normes Subsidiàries de Bocairent, relativa a una correcció d'errors.  
L' Ajuntament de Bocairent haurà de notificar el contingut d'aquest acord a tots els particulars interessats en l'expedient de referència.  
Contra aquesta resolució, que no exhaureix la via administrativa, es podrà interposar un recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de la publicació.  
Tot això, sense perjudici que es puga interposar qualsevol altre recurs que es considere oportú.  
València, 29 de gener de 1998.- El secretari de la Comissió Territorial d'Urbanisme: José Manuel Palau Navarro.  
València, 25 de febrer de 1998.- El secretari general: Antonio Rodríguez Barberá.


Còpia Permalink ELI